Otter (Beek)

De Otter is en lütten Beek, de so üm un bi 11,6 Kilometer lang is.Michael Bergemann: Gesamtliste der Fließgewässer im Elbeeinzugsgebiet. 2012 De Otter hett ehren Born bi Bokel in’n Landkreis Stood un flütt denn eerst en Stück na Westen, böögt denn bi Bullenholt na Süüdwesten un flütt westen von Soors un Byhusen langs. In’n Westen von Malst münnt de Beek in de Bever, de sülvst wedder in de Oost münnt.

In de Oorkunnen kummt de Beek as Uterna toeerst vör in de Oorkunn von’n 14. Juli 788, mit de de Grenzen von dat nee grünnte Bisdom Bremen beschreven worrn sünd, as Grenz twischen de Kaspels Mulsen (Bisdom Bremen) un Sürsen (Bisdom Veern). To de Tied hett ok de Bever noch den Naam Uterna dragen.

 Footnoten 

Kategorie:Stroom
Kategorie:Neddersassen